**НЯГТЛАН БОДОХ БҮРТГЭЛИЙН ТӨРИЙН**

**ЗАРИМ ЧИГ ҮҮРГИЙГ ГҮЙЦЭТГЭГЧИЙГ СОНГОН**

**ШАЛГАРУУЛАХ СЯ 109 ТООТ ГЭРЭЭНИЙ БИЕЛЭЛТ**

2017 оны 12 дугаар сарын 15-ний өдөр

|  |  |
| --- | --- |
| **Гэрээний тусгай нөхцөл** | **Биелэлт** |
| 2.1.1 Мэргэшсэн нягтлан бодогчийн эрх олгох, сунгах шалгалт, сургалт зохион байгуулах аудитын үйл ажиллагааны стандарт, мэргэжлийн ёс зүйн дүрмийг зөрчсөн аудиторын мэргэшсэн нягтлан бодогчийн эрхийг хүчингүй болгох; | Мэргэшсэн нягтлан бодогчийн эрх олгох сургалтыг Санхүүгийн тайлагнал, Өртөг ба гүйцэтгэлийн удирдлага, Санхүүгийн менежмент, Хууль эрх зүй, татварын бүртгэл, Мэргэжлийн англи хэл, Аудитын ба баталгаажуулалт, Санхүүгийн тайлан гаргах арга зүй, Ёс зүй, мэргэжлийн үнэ цэнэ, Мэдээллийн технологи, ур чадвар сургалтуудад нийт 1903 нягтлан бодогч хамрагдлаа.  МНБ-ийн эрх авснаас хойшхи хоёр дахь сургалт явуулах Санхүүгийн тайлагнал-2, Бизнесийн шинжилгээ, Аудит-2 сургалтанд 226 нягтлан бодогч, МНБ-ийн хугацаагүй эрх олгох сургалт явуулах Засаглал, эрсдэл, ёс зүй, Удирдлагад зөвлөгөө өгөх үйлчилгээ сургалтанд 274 нягтлан бодогч хамрагдсан сургалтуудын зохион байгууллаа. ММНБИ-ийн Ёс зүйн хороо 2017 онд 15 гомдол бичгээр хүлээн авсан. Үүний 11 нь МНБ-той холбоотой гомдол, үлдсэн 4 нь аудитын байгууллагатай холбоотой гомдол байсан. Гомдол тус бүрийг хянан шалгаж, Ёс зүйн хяналт шалгалтын дэд хорооны хурлаар хэлэлцүүлэн, дүгнэлт гаргасан.Ёс зүйн хяналт шалгалтын дэд хорооны хурлаар “Ёс зүйн зөрчил гаргасан байна” гэж дүгнэсэн шийдвэрийг ММНБИ-ийн Удирдах Зөвлөлийн 2017 оны 05 сарын 23-ний өдрийн хурлаар хэлэлцүүлэн, нэр бүхий 6 МНБ-д “сануулах” арга хэмжээ, “Голден пейж Аудит” ХХК-д анхааруулах тухай албан бичиг хүргүүлэн ажиллаж ёс зүйн зөрчлийн гомдлуудыг шийдвэрлэн ажилласан. |
| Мэргэшсэн нягтлан бодогч, аудиторын ёс зүйн дүрмийг батлах, хэрэгжилтэд нь хяналт тавих; | “Монголын мэргэшсэн нягтлан бодогчдын ёс зүйн дүрэм”-ийг шинэчлэн боловсруулж, Удирдах зөвлөлийн 2016.11.29-ны хурлаар хэлэлцүүлж, батлуулсан. ММНБИ-ийн Удирдах зөвлөлийн “Ёс зүйн дүрэм батлах тухай” 2016 оны 12 дугаар тогтоолыг Захиргааны ерөнхий хуулийн дагуу Монгол Улсын Хууль зүй, дотоод хэргийн яамны Захиргааны хэм хэмжээний актын улсын нэгдсэн санд бүртгүүлэхээр хүсэлт гаргасан. ХЗДХЯ-наас уг хүсэлтийг хянан үзэж, Захиргааны хэм хэмжээний актын улсын нэгдсэн санд бүртгэхээр шийдвэрлэн, 3702 дугаарт бүртгэсэн тухай ХЗДХ-ийн сайдын 2017.03.09-ний өдрийн 1-1/963 тоот албан бичгээр хариуг ирүүлсэн. |
| 2.1.3 Нягтлан бодох бүртгэл, аудитын олон улсын стандарт, түүний нэмэлт, өөрчлөлтийг орчуулах, хэрэглэх, тайлбар, зөвлөмж боловсруулан гаргах, аж ахуйн нэгж байгууллагын стратеги засаглал, гүйцэтгэл, хэтийн хандлагын уялдааг харуулсан бусад тайлагналын аргачлалыг боловсруулах;  | 2015 оны ЖДААН-ийн СТОУС-ын нэмэлт, өөрчлөлтийг орчуулсан, 2015 оны ЖДААН-ийн СТОУС-ыг Нягтлан Бодох Бүртгэлийн Олон Улсын Стандартын Зөвлөлийн зөвшөөрөлтэйгөөр орчуулсан, СТОУС 15 “Худалдан авагчтай байгуулсан гэрээний орлого” стандартын А хэсэгт багтсан 58 нүүр хэсгийг бүрэн эхээр нь орчуулж Сангийн сайдын дэргэдэх НББ, аудитын стандартын хороогоор батлуулсан.СТОУС 14 “Зохицуулалтаар хойшлогдсон данст” стандартын үндсэн хэсэг болох 20 нүүр орчуулгыг бүрэн эхээр нь орчуулсан.2017 оны СТОУС-ыг бүрэн эхээр нь орчуулах ажлыг эхлүүлсэн. Нягтлан Бодох Бүртгэлийн Олон Улсын Стандартын Зөвлөлийн тус стандартыг орчуулах албан ёсны зөвшөөрөл авсан. “Биет бус хөрөнгийн бүртгэл”, “Хөдөө аж ахуйн нягтлан бодох бүртгэл, онцлог”, “Нягтлан бодох бүртгэлийн бодлого, тооцооллын өөрчлөлт, алдаа”, “Капитал төсөвлөлтийн үнэлгээ”, “Бизнесийн нэгдлийн нэгтгэсэн санхүүгийн тайлагналын арга зүй” зэрэг 5 сэдвийн хүрээнд арга аргачлалуудыг боловсруулж гаргасан. АОУС 700, АОУС 701, АОУС 705, АОУС 706, АОУС 720, АОУС 615, АОУС 315, АОУС 260, АОУС 570 гэсэн стандартуудыг бүрэн эхээр нь орчуулж Сангийн сайдын дэргэдэх НББ, аудитын стандартын хороогоор хянуулж, батлуулж, хэвлүүлсэн.  |
| 2.1.4 Аудитын хуулийн этгээдийг мэргэжил, арга зүйн удирдлага, зөвлөгөө, мэдээллээр хангах; | Аудитын компанийн захирлуудын уулзалт, семинарыг 3 удаа зохион байгуулсан. 1. "Жилийн уулзалт"-ыг 2017.04.26-ны өдөр зохион байгууллаа. Тус уулзалтад 70 аудитын компанийн удирдлагууд оролцсон. Уулзалтад Аудитын чиглэлээр төрөөс баримтлах бодлого, чиглэл сэдвээр Сангийн яамны мэргэжилтэн Г.Отгонбаяр, Аудитын компанийн засаглал, чанарын удирдлага сэдвээр КПМЖ Аудит ХХК-ийн захирал Г.Соёлмаа, Хараат бус Аудитын компаниудын засаглалыг сайжруулах нь сэдэвт судалгааны талаар СЭЗИС-ийн багш доктор Авирмэд, Аудитын үйл ажиллагааны ололт амжилт, цаашдын зорилт сэдвээр ММНБИ-ийн дэд захирал Л.Батцэнгэл нар илтгэл тавьж хэлэлцүүлэг өрнүүллээ.2. Аудитын компанийн чанарын хянагч, аудиторуудын "Аудитын чанарын хяналтыг хэрхэн хэрэгжүүлэх, анхаарах асуудлууд" семинарыг 2017.06.23-ны өдөр зохион байгууллаа. Тус семинарт 32 компани, ҮАГ, СЯ, Дэлхийн банкны төлөөлөл 60 гаруй хүн оролцлоо. Энэхүү семинарт Дэлхийн банкны төслөөр “Аудитын чанарын хянагч нарын чадавхыг сайжруулах” төслийн хүрээнд Чанарын хяналт хийгдэхээр сонгогдсон 6 компанид чанарын хяналт хийсэн олон улсын зөвлөхүүд зөвлөгөө өглөө. 3. 2017.10.20-ны өдөр Аудитын компанийн захирлуудын уулзалтыг “Сайн засаглалын дэлхийн туршлага, чанарын хяналтыг хэрэгжүүлэх нь” сэдвийн хүрээнд зохион байгуулж 60 гаруй компанийн удирдлага оролцлоо. 4. 2017.11.22-ны өдөр “Грант Торнтон Интернэшнлийн чанарын хяналтын тогтолцоо болон Компанийн засаглалын онцлог” сэдвийн хүрээнд зохион байгуулагдаж 24 компанийн төлөөлөл болох 27 хүн оролцлоо. Энэхүү семинарт  "Грант Торнтон Интернэшнл"-ийн партнер Владислав Мурадиан илтгэл тавьж, тус байгууллагын Монгол дахь албан ёсны гишүүн нь болж байгаа “Улаанбаатар аудит корпораци” ХХК-ийн ерөнхий захирал, МУ-ын гавьяат эдийн засагч Б.Осоргарав компанийнхаа туршлагыг хуваалцаж танилцуулга хийлээ.2017 онд Аудиторын сургалтыг 2 удаа зохион байгууллаа. Сургалтад нийт 115 хүн хамрагдаж гэрчилгээг олголоо. Энэхүү сургалтаар АОУС-ын өөрчлөлтүүд болон Аудитын сүүлийн үеийн чиг хандлагын талаарх мэдээллийг ТОМ-4-ийн төлөөлөл болох Эрнст энд Янг Монголиа Аудит ХХК болон KPMG Аудит ХХК, БДО Аудит ХХК-ийн захирал, менежерүүд илтгэл тавилаа. Аудиторын сургалтын шалгалтын ажлын хэсэгт Сангийн Яамны төлөөлөл оролцсон болно. Сургалтын эцэст суралцагсдаас сэтгэл ханамжийн судалгаа авч хэвшсэн бөгөөд суралцагсад сургалт болон хичээлийн агуулгад сэтгэл хангалуун байна. Санхүүгийн тайлангийн аудитын гарын авлагыг ACCA F8 хичээлийн сурах бичигтэй нийцүүлэн шинэчлэн боловсруулж байна. Одоогийн байдлаар боловсруулах, орчуулах ажлын гүйцэтгэл 90 хувьтай хийгдсэн байна. 2016 болон 2017 онуудад АОУС-д орсон нэмэлт өөрчлөлтүүдээс шалтгаалаад төлөвлөгөөт хугацаанаас хойшилсон бөгөөд 2018 оны 1-р улиралд гаргахаар төлөвлөж байна.Нийт 139 аудитын компанийн санхүүгийн болон үйл ажиллагааны тайланг нэгтгэн үндсэн үзүүлэлтүүдээр нь байр эзлүүлэн нэгтгэсэн. TОП 30 аудитын компанийг нийтэд өөрийн вейб хуудсаар дамжуулан англи, монгол хэлээр зарлаж хэвшсэн. |

 МОНГОЛЫН МЭРГЭШСЭН НЯГТЛАН БОДОГЧДЫН ИНСТИТУТ